Televizija u Bosni i Hercegovini

**Televizija u Bosni i Hercegovini **prvi put je predstavljena 1956. Od ukupno 93 televizijske stanice, 71 je komercijalna, dok je njih 19 u javnom vlasništvu (regionalno/kantonalno, lokalno ili općinsko vlasništvo), dok se tri javna servisa u BiH finansiraju kroz zakonsku RTV taksu.

## Historija 
Prvo emitiranje televizije u SR Bosni i Hercegovini počela je 1961. godine Radio-Televizija Sarajevo služeći se prostorijama i tehnikom tadašnjeg Radio Sarajeva. Prvi medij u SR BiH s emitiranjem je počeo iz centra Sarajeva (iz stambene zgrade u današnjoj sarajevskoj ulici Alekse Šantića). Osim ove lokacije, sjedište televizije bilo je smješteno i u zgradi u kojoj se danas nalazi Centralna izborna komisija BiH  (sarajevska ulica Danijela Ozme).

Televizija Sarajevo (*TVSA*) počela je emitirati vlastiti TV-program 17. marta 1969. kada je prvi put emitirana informativna emisija "Večernji ekran". Početkom 1975. godine, završena je prva faza izgradnje namjenskog sjedišta republičke televizije za BiH, zgrade poznate kao RTV Dom. Dvije godine kasnije, 1977, pokrenut je i drugi televizijski program (TVSA 2).

Uz pomoć drugih članica sistema Jugoslovenske Radio-Televizije, Radio-Televizija Sarajevo uspješno je realizirala sve medijske prijenose sadržaja posvećenih olimpijskim igrama 1984. u Sarajevu. Treći televizijski kanal (TVSA 3) počeo je sa emitovanje 1989. godine iz sjedišta televizije (poznatog kao RTV Dom ili "Sivi dom")

Tokom raspada Jugoslavije početkom 1990-ih, sistem JRT-a je rasformiran kada je većina republika stekla svoju nezavisnost. Nekad prepoznatljiv zajednički program koji je nastajao međusobnom razmjenom televizijskog sadržaja unutar JRT sistema ubrzo je suspendiran i prekinut, a nekadašnje republičke TV stanice težile su da postanu nacionalne TV stanice u nezavisnim državama. Sve to pratila je i pojava propagande u informativnim emisijama. Kao rezultat toga, nastale su državne televizije (danas javni servisi), ali i prvi komercijalni emiteri na Balkanu.

Na početku Rata u Bosni i Hercegovini, 1992. godine, RTV Sarajevo promijenila je ime u Radiotelevizija Bosne i Hercegovine (RTV BiH). Sjedište RTV BiH, često je bilo izloženo ratnim razaranjima. Tokom opsade Sarajeva, RTV BiH bila je primorana da emituje samo jedan radijski (Radio BiH) i jedan televizijski program (TV BiH) preko oštećenog odašiljača na brdu Hum, uz minimalne tehničke uslove.

Drugog maja 1992. godine, odašiljač na brdu Hum iznad Sarajeva djelomično je uništen od strane JNA i Vojske RS. Na kontroliranoj teritoriji, Srbi su preuzeli svu imovinu (TV odašiljače i releje) bivše TVSA. Sedam od deset TV predajnika bivše TVSA na području BiH kontrolisali su JNA i VRS.

U mjesecu maju 1992. godine na Palama uspostavljen je TV kanal (Kanal S – Srpska Radiotelevizija; današnja: RTRS) kako bi emitirao propagandu ili večernji pregled vijesti iz Srbije, odnosno sa tadašnje RTV Beograd. Drugi predajnik iznad glavnog grada BiH, na planini Trebeviću, također je bio pod direktnom kontrolom SRT-a. Izbijanjem sukoba između Hrvatske i Bosne i Hercegovine, TV odašiljači pod kontrolom HVO-a počeli su da reemitiraju vijesti i programe HRT-a uz pomoć sestrinske televizije, Erotel-a sa sjedištem u Mostaru.

Tokom rata (1992-1995), mnoge nezavisne lokalne ili regionalne stanice (javne, ali i komercijalne) pokrenute su širom zemlje. Bivše podružnice drugog radijskog programa (Radio Sarajevo 2) često su korištene kao mjesto gdje su nastajale nove TV stanice.

RTV BiH je 1. januara 1993. primljena kao aktivni član Europske radiodifuzne unije.

U sarajevskom naselju Alipašino Polje, 28. juna 1995. JNA i VRS su modificiranom avio-bombom (takozvana krmača) pogodile zgradu RTV BiH. Poginula je jedna osoba, a najmanje trideset ih je povrijeđeno.

Toranj na brdu Hum također je bio oštećen, a nakon rata djelomično su ga popravljale ekipe tehničara iz državnog javnog servisa, BHRT-a.

Nakon rata, mnogi lokalni mediji i dalje su nastavili svoj rad. Uz pomoć raznih međunarodnih donatora, oprema je obnovljena kroz razne projekte podrške medijima.

Regulatorna agencija za komunikacije Bosne i Hercegovina osnovana je 2. marta 2001. godine s ciljem da se reguliraju elektronske komunikacije te audio-vizuelni sektor na teritoriji BiH. Važan zadatak bilo je i upravljanje frekvencijskim opsegom.

Nakon 17. jula 2002., sve televizijske i radijske stanice u Bosni i Hercegovini posjedovale su zvaničnu dozvolu za emitiranje koju im je izdao RAK.

U periodu između 2000. i 2002. godine zatvoreni su svi lokalni mediji u BiH koji se nisu uspjeli kvalificirati za dugoročne dozvole za emitiranje. Prema preporukama iz EU, RAK BiH ubrzo je uspostavila javni registar izdatih dozvola za sve emitere sa odgovarajućim informacijama o medijima (radio stanicama, TV kanalima...) koji su dobili odobrenje za rad.

## Analogna televizija 
### Besplatni zemaljski emiteri 
#### Nacionalna i entitetska pokrivenost 
##### Javni emiteri (TV pretplata) 
Bosna i Hercegovina ima 3 javna emitera koji se finansiraju preko RTV pretplate za posjedovanje radija i televizije. Iznos naknade je 7.5 KM (BAM) mjesečno (obračunava se uz račun za struju).

Nacionalni javni emiter za Bosnu i Hercegovinu je BHRT (*Radio televizija Bosne i Hercegovine*). Sa jednim televizijskim i jednim radijskim kanalom ova medijska kuća pokriva više od 97% zemlje. BHRT je jedini član EBU-a iz BiH.

Entitetski emiter za Federaciju Bosne i Hercegovine je RTVFBiH odnosno *Radio televizija Federacije Bosne i Hercegovine*. Program se emitira na jednom radijskom (Radio FBiH) i jednom televizijskom kanalu (FTV). Entitetski emiter za Republiku Srpsku je RTRS (*Radio televizija Republike Srpske*). Program se emitira preko jednog radijskog (Radio RS) i dva televizijska kanala (RTRS.tv - zemaljski kanal; RTRS Plus - kablovski kanal).

U planu je uspostavljanje jednistvene javne RTV korporacije koja bi trebala da poboljša kvalitetu svih javnih medijskih servisa koji se finansiraju iz pretplate/pristojbe. 

##### Komercijalni emiteri 
Nacionalne komercijalne televizije su skoro prvenstveno fokusirane na potrebe entitetskog tržišta, ali neki od emitera također se trude da zajedničkim programom (Mreža TV) pokriju što veću teritoriju. Kako bi to postigli, oni nude zajednički reklamni prostor (na teritoriji cijele zemlje, entitetskom ili regionalnom nivou) koji je privlačniji većim oglašivačima i reklamnim agencijama.

#### Regionalna pokrivenost 
##### Javno finansiranje 
Druge javne TV stanice emitiraju svoj program na lokalnom (općinskom) i regionalnom (kantonalnom) poput npr. TVSA, RTV TK, RTV USK, RTV Zenica i RTV BPK).

##### Komercijalni emiteri 
Komercijalne zemaljske stanice uglavnom se nalaze u većim gradovima (Sarajevo, Banja Luka, Mostar, Bijeljina, Brčko, Bihać, Trebinje, Travnik, Zenica...).

#### Lokalna, gradska ili općinska pokrivenost 
Lokalne TV mreže dijele lokalne vijesti (npr. BH Veza u Federaciji BiH ili PRIMA Mreža u Republici Srpskoj).

##### Javno finansiranje 
##### Komercijalni emiteri 
## Kablovska i IPTV televizija 
Postoji više od 40 izdatih dozvola kablovske TV operatere u BiH. Najnovije procjene pokazuju da usluge kablovske televizije u BiH koristi više od 330.000 domaćinstva.

U odnosu na oblik pretplate i TV paketa, kablovske kompanije obično nude širok izbor lokalnih zemaljskih kanala. Ponude su često prilagođene određenom geografskom području ili gradu. Osnovni paketi obično sadrže između 40 i 65 TV kanala. Digitalni (DVBT-C) paketi obično sadrže između 120 i 180 TV kanala (nude se dodatni paketi, HD paketi i Video na zahtjev...).

Registrirani pružaoci usluga na zahtjev u registru RAK BiH:

* *Videoteka* od Super TV
* *MojaTV Videoteka* & *MojaTV Flix* -  BH Telecom
* *HOME.TV Videoteka*
* *DEPO TV* / ZONa
* *BUKA TV* 
* *PRVI.TV*
* *video klub* EON - Telemach
* *video klub HKB-net* od HKB-net
* *video klub HS* - HS kablovska
* *RTV BIR* 
* *Hayat PLAY -* Hayat TV

### Domaći pay-tv kanali 
Postoji više od 52 kablovska televizijska kanala (u javnom i privatnom vlasništvu) koji emitiraju svoj program isključivo preko kablovske, satelitske ili IPTV platforme.

#### Javni lokalni kablovski kanali 
Mnoge lokalne i regionalne TV stanice finansiraju lokalne vlasti a dostupne su samo kroz kablovske sisteme. 

#### Domaći komercijalni kablovski kanali 
Regionalni komercijalni, ali i javni kanali iz zemalja u okruženju (Slovenija, Hrvatska, Srbija, Crna Gora, Kosovo, Makedonija...) dostupni su u Bosni i Hercegovini. Iz tog razloga, mnogi TV kanali reklamnim agencijama uz matični prostor za oglašavanje nesmetano prodaju i reklamni prostor za BiH kao dodatnu "gratis" uslugu. Prema mišljenju domaćih emitera, ovo je značajan nedostatak na bosanskohercegovačkom medijskom tržištu jer se novac zadržava u zemlji porijekla dok se ciljana publika nalazi u BiH.

### Strani pay-tv kanali 
U ovisnosti od kablovskog operatera i oblika pretplate, kablovska ponuda obično uključuje kanale kao što su FOX, FOX Movies, FOX Life, FOX Crime, AXN, MGM, Sci-Fi Channel, Eurosport, MTV, Comedy Central Extra, National Geographic Channel (sa prevodima na hrvatski, srpski, a ponekad i na bosanski jezik). Bosanski kablovski operateri nude veliki broj regionalnih nacionalnih (npr. HRT, RTS, B92) i međunarodnih TV kanala (npr. CNN, DW, RTL, Euronews, RT).

Premium sportska ponuda uglavnom je ograničena na Arena Sport ili SportKlub TV pakete.
Premium filmski kanali također su uglavnom ograničeni na HBO i CineStar TV pakete.

Izdato je sedam dozvola za provajdere usluga na zahtjev u BiH.

#### United Group / United Media 
## Digitalna tranzicija u BiH 
Proces digitalizacije u Bosni i Hercegovini još uvijek je u toku. Regulatorna agencija za komunikacije BiH izdala je prve dozvole za digitalno emitiranje u MUX-u A javnim servisima BHRT, RTVFBiH i RTRS.

Ove dozvole važe još od 1. marta 2016 godine.

Vijeće ministara odlučilo je koristiti DVB-T2 standard za digitalnu TV-usluga za svih devet digitalnih područja u BiH.

Prva faza prijelaza na digitalno zemaljsko emitiranje počela je 14. oktobra 2016. godine u digitalnim oblastima Sarajevo, Mostar i Banja Luka. MUX-A predviđen je za programe javnih servisa (BHRT, RTVFBiH i RTRS). Signal se također može uhvatiti i u okolnim gradovima (Ilijaš, Visoko, Pale, Istočno Sarajevo, Prijedor, Gradiška, Laktaši, Čelinac kao i u mjestima u dolini Neretve. Zbog ukidanja stare analogne frekvencije za potrebe uspostave digitalnog signala sa Kozare, jedna komercijalna TV stanica (Kanal 3 iz Prnjavora) privremeno emitira digitalni signal na području digitalne oblasti Banja Luka.

U septembru 2021. određene komercijalne televizije su dobile dozvole za digitalno emitovanje u MUX A na području Banjaluke,Sarajeva i Mostara.

DVB T kanali koji se trenutno emituju za područje Banjaluke sa predajnika Kozara su BHRT,RTRS,FTV,K3,ATV,BN.

Za područje Sarajeva se emituje u DVB T standardu sa predajnik Hum i Trebević,što se kolektivno zove digitalna regija Bjelašnica.
U regiji Sarajeva se emituju BHRT,FTV,RTRS,NOVA BH,O KANAL,OBN,HAYAT.

Za regiju Mostara,sa predajnika Velež se digitalno emituju 
BHRT,FTV,RTRS,RTV HB,NOVA BH,O KANAL,OBN.

TV predajnici na području Federacije BiH su u vlasništvu javnog servisa BHRT-a,a predajnici na području Republike Srpske su u vlasništvu javnog servisa RTRS-a.

Druga i treća faza digitalizacije bi trebale da pokriju i preostalih šest oblasti u MUX-u A, na teritoriju cijele zemlje. Prema ranijim najavama, MUX-B predviđen je za komercijalne i regionalne televizije.

## Gledanost TV kanala u BiH 
Do 2012. godine, koriste se informacije iz kompanije MARECO INDEX BOSNIA (TNS) a nakon 2014., mjerenje gledanosti vrši kompanija Audience Measurement (Nielsen).

### Mjesečna gledanosti TV kanala u BiH 
Mjesečni udjeli gledanosti u novembru 2018. (Period: 24 h, Sve 4+, Audience Measurement):

Mjesečni udjeli gledanosti u oktobru 2018. (Period: 24 h, Sve 4+, Audience Measurement):

Mjesečni udjeli gledanosti u septembru 2018. (Period: 24 h, Sve 4+, Audience Measurement):

Mjesečni udjeli gledanosti u augusut 2018. (Period: 24 h, Sve 4+, Audience Measurement):

## Ugašeni televizijski kanali u BiH 
## Također pogledajte 
* Spisak radiostanica u Bosni i Hercegovini

## Reference 
## Vanjski linkovi 
* RAK BiH
* ministarstvo transporta BiH
* BHRT 
* PEM BiH

Kategorija:Komunikacija u Bosni i Hercegovini
Kategorija:Televizija u Bosni i Hercegovini